వెలుతురు సరిగా లేనందున త్వరగా ముగిసిన మ్యాచ్‌
 
హోబర్ట్‌: దక్షిణాఫ్రికాతో జరుగుతున్న టెస్టు మ్యాచ్‌లో ఆతిథ్య ఆస్ట్రేలియా పోరాడుతుంది.కాగా 5 వికెట్ల నష్టానికి 175 పరుగులతో మూడవ రోజు ఆట ప్రారంభించిన దక్షిణాఫ్రికా 326 పరుగులకు ఆలౌటైంది.దక్షిణాఫ్రికా బ్యాట్స్‌మెన్‌ డికాక్‌ 104 పరుగులతో సెంచరీ చేయగా,ఆస్ట్రేలియా బౌలర్‌ హాజిల్‌వుడ్‌ ఆరు వికెట్లు తీసుకున్నాడు.కాగా రెండవ ఇన్నింగ్స్‌ ప్రారంభించిన ఆస్ట్రేలియా మూడవ రోజు ఆట ముగిసే సమయానికి 2 వికెట్ల నష్టానికి 121 పరుగులు చేసింది.ఆసీస్‌ బ్యాట్స్‌మెన్‌ బర్న్స్‌ జిరో పరుగులు,డేవిడ్‌ వార్నర్‌ 45 పరుగులు చేసి ఔట్‌ కాగా ఖవాజా 56 పరుగులు,స్మిత్‌ 18 పరుగులతో క్రీజులో ఉన్నారు.దక్షిణాఫ్రికా బౌలర్‌ అబాట్‌ రెండు వికెట్లు తీసుకోగా,ఆసీస్‌ మొదటి ఇన్నింగ్స్‌లో 85 పరుగులకు కుప్పకూలిన సంగతి తెలిసిందే.కాగా వెలుతురు సరిగా లేని కారణంగా మూడవ రోజు ఆటను త్వరగా ముగించారు.